РЕШЕНИЕ НА КОМИСИЯТА
от 15 май 2007 година
за одобряване на създадените в Дания, Германия и Обединеното кралство системи за автоматично временно прекратяване на разрешителни за риболов поради нарушения
(нотифицирано под номер C(2007) 2036)
(само текстовете на датски, немски и английски език са автентични)
(2007/337/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 41/2007 на Съвета от 21 декември 2006 г. за определяне на риболовните възможности и съответните условия по отношение на някои рибни запаси и групи рибни запаси, приложими във водите на Общността и по отношение на плавателните съдове на Общността във води, за които се изискват ограничения върху улова (1), и по-специално точка 8.1, буква з) от приложение IIA към него,
като взе предвид молбите, представени от Дания, Германия и Обединеното кралство,
като има предвид, че:
(1)
Съгласно Регламент (ЕО) № 41/2007 създаването от държавите-членки на системи за автоматично временно прекратяване на разрешителни за риболов поради нарушения представлява условие, позволяващо да бъде увеличен максималният брой дни, през които даден риболовен кораб може да пребивава в определената в приложение IIA към посочения регламент географска област през периода от 1 февруари 2007 г. до 31 януари 2008 г.
(2)
Дания, Германия и Обединеното кралство представиха на Комисията сведения за системи за автоматично временно прекратяване на разрешителни за риболов поради нарушения по отношение на плавателните съдове, носещи на борда си някой от уредите, посочени в точка 4.1, буква а), v) от приложение IIA към Регламент (ЕО) № 41/2007, а именно тралове, датски грибове и сходни мрежени уреди, с изключение на дънни тралове с размер на отворите на мрежите равен на или по-голям от 120 мм.
(3)
С оглед на тези сведения системите за автоматично временно прекратяване на разрешителни за риболов поради нарушения, представени от посочените държави-членки, следва да бъдат одобрени по отношение на подобни плавателни съдове,
ПРИЕ НАСТОЯЩОТО РЕШЕНИЕ:
Член 1
Създадените в Дания, Германия и Обединеното кралство системи за автоматично временно прекратяване на разрешителни за риболов поради нарушения се одобряват за целите на точка 8.1, буква з) от приложение IIA към Регламент (ЕО) № 41/2007 по отношение на плавателните съдове, носещи на борда си тралове, датски грибове и сходни мрежени уреди, с изключение на дънни тралове с размер на отворите на мрежите равен на или по-голям от 120 мм.
Член 2
Адресати на настоящото решение са Кралство Дания, Федерална република Германия и Обединеното кралство Великобритания и Северна Ирландия.
Съставено в Брюксел на 15 май 2007 година.